કમંડળ કુંડથી ઉપર બીજા ૭૫૦ પગથિયાં ચડ્યા બાદ ગુરુ દત્તાત્રેયનું શિખર આવે છે. પગથિયાં અહીં પૂરાં થાય છે. યુવાન અને સશક્ત અને સાહસિક વ્યક્તિઓ વહેલી સવારે પાંચ આરોહણ શરૂ કરીને દત્તાત્રેયનાં શિખરે જઈને અગિયાર કે બાર સુધીમાં નીચે આવી શકે છે. હાલ ગિરનાર ઉપર ફૂલ ટ્રાફિક રહે છે. લોકોની કતારો ઉપર જવા લાગે છે. તેમાં શાળાના પ્રવાસી છાત્રોનો મોટો સમુદાય હોય છે. આ રીતે ગિરનાર ધર્મ અને શ્રદ્ધાના કેન્દ્ર ઉપરાંત પ્રવાસધામ તરીકે પણ ખ્યાતિ પ્રાપ્ત કરી રહ્યો છે.